Hoërskool Parel Vallei se Drama-afdeling blom soos altyd | AWSUM School News }
Home›Regional News›Western Cape›Helderberg›Hoërskool Parel Vallei se Drama-afdeling blom soos altyd
Hoërskool Parel Vallei se Drama-afdeling blom soos altyd
PV se Drama-afdeling blom steeds, soos altyd!
Die Covid-19-pandemie het vir seker Parel Vallei se Drama-afdeling aanslag ook verander, maar daar is goeie nuus – leerders sal dié jaar steeds deelneem aan die ATKV-Tienertoneel, Playhouse Drama Festival in Somerset-Wes, Montagu Youth Arts Festival en Aardklop Pronk Podium.
Daar sal agt unieke eenmanstukke op die planke gebring word, wat op kreatiewe maniere aanlyn gedeel sal word en hopelik later ook volgens voorgestelde maatreëls voor ‘n klein gehoor by o.a. die Playhouse Theatre in Somerset-Wes opgevoer sal word.
PV-ouers en die publiek kan dus weer uitsien daarna om met die bogenoemde stukke deur graad 11- en 12-leerders Angelique Filter, Memory Mhalangu, Dylan Janse van Rensburg, Anke Tough, Nerise Malan, Reike Ferreira, Lienke Frylinck en Juné Kruger bederf te word. Die jaar se Dramaseisoen beloof om net so uitstekend te wees soos verlede jaar.
In 2019 het PV se Drama- en musiekafdeling gesorg vir verskeie staande ovasies. Drie dramaproduksies, twee deur onderwysers en een deur een van ons leerders, is geskep. Al drie het baie goed gevaar en vir die eerste keer ooit het PV se dramadepartement by AL die dramafeeste gewen – Pearson, Somerset-Wes Playhouse, Durbanville, Montagu en Fraserburg.
By die ATKV-Tienertoneel, het beide Afrikaanse stukke: (V)lug en Bruwelik vir die kompetisie ingeskryf. Uit die 46 stukke wat ingeskryf is, het die stuk (V)lug die streekskompetisie gewen! Albei stukke het deurgedring tot die finale landswye eindrondte waar PV aangewys is as een van die top 5 skole!
PV se Engelse toneelstuk Medium Rare het op hulle beurt ook skoonskip gemaak en die Montagu- en Durbanville-toneelfees asook die PV Playhouse Festival gewen. Die beoordelaars en gehoor was keer op keer beïndruk met hul vlymskerp humor en uitstekende toneelspel waarin alledaagse kwessies van menswees aangespreek is.
Die musiekblyspel Fiddler on the Roof is ook aangebied met groot sukses en sal nog lank onthou word as een van PV se hoogtepunte in die kunste! Hoof van PV-drama, mnr Darryl Spijkers, is dankbaar en beaam ook dat die afgelope jaar baie suksesvol was en hy sien uit na die nuwe seisoen, want soos hy sê: “Nothing can hide the light of a child who has passion”.
SACS Fullback signs with WP
WATCH: Sacred Heart College preschoolers get a ...
Eben Donges Drama voer op!
Kabega Primary learners selected to play in “KyKnet Speeltoneel”
Stand up Comedy Classes for Kids at Herzlia Middle School
Hoërskool DF Malan alumni tree op by US Woordfees
Meet Newcastle High School’s consumer studies teacher
Laerskool Mooirivier se o.13A Dogtershokkiespan wen liga
Richards Bay Christian School is the best achieving school in Zululand